EL
17.4.2023
Επίσημη Εφημερίδα της Ευρωπαϊκής Ένωσης
C 134/21
Προσφυγή της 2ας Μαρτίου 2023 — Konings κατά EUIPO — Manuel Busto Amandi (MAY GOLD) (Υπόθεση T-112/23) (2023/C 134/28) Γλώσσα του δικογράφου της προσφυγής: η αγγλική Διάδικοι Προσφεύγουσα: Konings NV (Zonhoven, Βέλγιο) (εκπρόσωποι: K. Neefs, S. de Potter και T. Baetens, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Manuel Busto Amandi, SA (Villaviciosa, Ισπανία) Στοιχεία σχετικά με τη διαδικασία ενώπιον του EUIPO Δικαιούχος του επίδικου σήματος: Η αντίδικος ενώπιον του τμήματος προσφυγών Επίδικο σήμα: Λεκτικό σήμα της Ευρωπαϊκής Ένωσης MAY GOLD — Υπ’ αριθ.
9 103 268 σήμα της Ευρωπαϊκής Ένωσης Διαδικασία ενώπιον του EUIPO: Διαδικασία κηρύξεως ακυρότητας Προσβαλλόμενη απόφαση: Απόφαση του τετάρτου τμήματος προσφυγών του EUIPO της 28ης Νοεμβρίου 2022, στην υπόθεση R 1778/2021-4 Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση καθόσον με αυτή επικυρώνεται η απόφαση του τμήματος ακυρώσεων περί απορρίψεως της προσφυγής της προσφεύγουσας με αίτημα την έκπτωση από τα δικαιώματα επί του σήματος όσον αφορά τα «μη αλκοολούχα ποτά, συγκεκριμένα δε μη αλκοολούχα αεριούχα ποτά φρούτων· ποτά φρούτων και χυμοί φρούτων», τα οποία αποτελούν προϊόντα εμπίπτοντα στην κλάση 32 του Διακανονισμού της Νίκαιας· — να καταδικάσει το EUIPO στα δικαστικά έξοδα ή, επικουρικώς, σε περίπτωση παρεμβάσεως του αντιδίκου ενώπιον του τμήματος προσφυγών, να καταδικάσει αλληλεγγύως τον αντίδικο ενώπιον του τμήματος προσφυγών και το EUIPO στα δικαστικά έξοδα στα οποία υποβλήθηκε η προσφεύγουσα.
Προβαλλόμενοι λόγοι — Παράβαση του άρθρου 41, παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης και των άρθρων 18, 58, παράγραφος 1, στοιχείο α', και 94 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου· — Παράβαση του άρθρου 41, παράγραφος 2, στοιχείο α', του Χάρτη των Θεμελιωδών Δικαιωμάτων της Ευρωπαϊκής Ένωσης, των άρθρων 70, παράγραφος 2, και 94, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και του άρθρου 26, παράγραφος 1, του κατ’ εξουσιοδότηση κανονισμού (ΕΕ) 2018/625 της Επιτροπής· — Παράβαση των άρθρων 18, 58, παράγραφος 1, στοιχείο α', και 94 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και του άρθρου 55, παράγραφος 1, του κατ’ εξουσιοδότηση κανονισμού (ΕΕ) 2018/625 της Επιτροπής.
Προσφυγή της 3ης Μαρτίου 2023 — Kantstraße Paris Bar κατά EUIPO — Superstudio21 (Bar Paris) (Υπόθεση T-117/23) (2023/C 134/29) Γλώσσα του δικογράφου της προσφυγής: η γερμανική Διάδικοι Προσφεύγουσα: Kantstraße Paris Bar GmBH (Βερολίνο, Γερμανία) (εκπρόσωποι: U. Hildebrandt και A. Wulff, δικηγόροι)